(مجگی نادراھیانی درمان ءُ علاج )
 “تھلگانی ھَمپان،، دادالرحمن سلیمی “
 1-گامیشی سُرمب ءَ سوچگ ءُ ساھگ ءَ رند گوں آپ ءَ ورگ پہ مرگی “مری،، ءِ بیماری ءَ سود مند انت-
 2-کپیس ءِ ھون ءَ گوں جوی آرت ءُ بینگ ءَ ھور کنگ ءُ فلفل ءِ کچّیں گولیانی پیم کنگ ءَ رند سھب ءَ اناروار ءَ ءُ بیگاہ ءَ یک یک دانگے مریض ءَ گوں ءَ وارینگ بہ بیت مری ءِ مریضی ءَ فائدہ مند انت-
3-کسانیں چُکّانی مرگی گوں نرگس ءِ پُلّانی بوچِنگ ءَ دراہ بیت- (التیسیر فی المداوات والتدبیر )
 4-“غافقی ءِ فرمان ءِ مطابق عاقر قرحا کہ یک مشہوریں درمان ۓ آئی چوپگ ءُ گوں بینگ ءَ ورگ ءَ مرگی ءِ بیماری ءِ علاج بیت- ءُ آئی ءِ درچک ھم ھمے حکم ءَ دار ایت-
 5-عاقر قرحا یک پُر تاثیر، تجربہ کتگیں درمان ۓ ءُ طبیباں آئی ءِ مزن تعریف کتگ آئی ءَ گوں صاف کتگیں بینگ ءَ ھوار استعمال کنگ بہ بیت بالغیں مردم یک چمچہ ءُ نا بالغیں نیم چمچہ استعمال بہ کننت بور انت باز فائدہ مند انت-
 6-کتاب,, کنز الطیب، ءِ صاحب فرمائینیت کہ مرگی ءِ مریضی ءِ علاج پہ نا بالغاں سود مند انت وھدیکہ بالغ بہ بنت آ لا علاج بنت پرچا کہ من وت ایشی ءِ تجربہ کتگ ءُ چار اتگ-
 7-کافور ءَ گوں تَرّیں گہینچ ءَ میسّینگ ءَ رند ماں پونز ءَ شینکگ بہ بیت پونز ءِ بجگ ءَ فائدہ مند انت- الجامع لمفردات ابن البیطار،،
 8-پہ مجگ ءِ مضبوطی ءِ گلاب ءِ تیل ماں سر ءَ ءَ مان ریچگ ءُ مالش کنگ بہ بیت انتہائی سود مند انت- تسہیل المنافع،،
 9-پہ عقل ءُ حواس ءُ یادداشت ءِ تیز کنگ ءَ سیاھیں ھلینگ ءِ استعمال باز فائدہ مند انت-
 10یک مثقالے کندرک ماں آپانی تھا مینگ ءُ ھمروچ روگ ءَ چہ یادداشت سک تیز ءُ مضبوط ءُ فراموش بیگ ءِ عادت رؤت-ھمے رنگ ءَ مردمی سر ءِ مودانی دیت دیگ ءَ چہ فراموش بیگ ءِ بیماری ءِ علاج بیت-
 11-مجگ تیز ءُ حفظ ءُ مردمی قوّت زیادہ کنگ ءَ بادام ورگ سک فائدہ مند انت-
 12-عنبر ءِ استعمال گوں آپ ءَ پہ ذھن ءُ یاداشت ءِ مضبوط کنگ ءَ مجرب انت-
 13-یاسمین ءُ آئی ء ِتیل چرپ کنگ ءُ تاکانی ماں سر ءَ بندگ ءَ چہ مجگ تیز بیت-